**Mesia, Omul Durerii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mesia, Omul Durerii

Motto: (Biblia, Isaia 53)

Cine-a crezut, ce se vestise

Prin Duhul Sfânt poporului?

Şi cine braţu-I, cunoscuse,

Ca braţul tare-al Domnului?

Căci a crescut, 'naintea Lui

Ca o Odraslă şi-un Lăstar,

Din brazde-ale pământului

Uscat, fără de ploaie-n dar.

N-avea mărire-n frumuseţe,

Nici strălucire să ne-atragă,

Dar în conceptele-I măreţe

El avea dragostea întreagă.

Nimic, nu avea să ne placă

În drumul jertfei salvatoare,

Şi-nfăţişarea-I prea săracă

La mulţi era respingătoare.

Dispreţuit de noi ca oameni

Şi drept numit, Omul durerii,

El a chemat la Sine fameni

În susur dulce-al mângâierii.

Ca om, obişnuit cu suferinţa

Prin lipsuri şi nevoi trecând,

A demonstrat, ce-i umilinţa

Vestea cea bună predicând.

Când istovit crucea-Şi ducea

Era dispreţul făr-de teamă,

Încât privirea-ţi, se-ntorcea

Şi noi, nu am luat în seamă.

Însă-ale noastre, neputinţe

În trupul Său El le-a purtat,

Căci boli şi multe suferinţe

Asupra Lui, toate le-a luat.

Dar noi crezut-am că-I lovit

De Dumnezeu, Cel Creator,

Şi-aspru smerit şi pedepsit,

Ca bun exemplu, al tuturor.

Dar El, era atunci străpuns

De ale noastre mari păcate,

Cu suliţa, în coasta împuns

De bună voie-a primit toate.

Pedeapsa ce ne-aduce pace

Cu-al ei calvar L-a copleşit,

Dar rănile-i, ce-a putut face

Prin jertfa Lui ne-a mântuit.

Ea a fost pusă asupra Lui

În rolul Sfânt de Mântuire,

Căci Tatăl n-a dat nimănui

Solemnul plan de izbăvire.

Noi rătăceam şi bâjbâiam

Ca oile, de cârd pierdute,

Şi pretutindeni, pribegeam

Pe căi deloc necunoscute.

Şi-n drumul nostru fiecare

Străin mergea pe calea lui,

Neauzind, dulcea chemare

În glasul sfânt al Domnului.

Dar El, făcut-a ca să cadă

Asupra Lui, ca şi-un izvor,

Nelegiuiri multe, grămadă,

Strânse-n păcatul, tuturor.

Când a fost crâncen chinuit

Nu a deschis gura-I de loc,

Şi când cei răi L-au pălmuit

A răbdat proba cea de foc.

Ca un miel, spre măcelărie

Când îl aduci pentru tăiere,

Tăcut mergea, ca jertfa vie

În clipele-I, de grea durere.

Şi ca şi-o oaie, ce stă mută

Când ea-i dusă la tunsoare,

Nu a deschis gura-I tăcută

În cea mai cruntă apăsare.

Când a fost dus la judecată

Cine din cei din acea vreme,

Crezut-au ca-Şi merita plată

Lovit de-ale lumii blesteme?

Cine crezut-a c-a fost şters

El, de pe pământul celor vii,

Ca iar să-aducă, în Univers

Pacea cea sfântă, din vecii?

Lovit de moarte când a fost

Sub vina strânsă, a tuturor,

Cine-a-nţeles, al vieţii rost

Că S-a jertfit pentru popor?

Groapa I-a fost între cei răi,

Mormântul Lui cu cel bogat,

Dar pentru toţi duşmanii Săi

El pân-la moarte S-a rugat.

Măcar că El, nu-a săvârşit

Ca şi-om trăind, nelegiuire,

Nici vicleşug, nu s-a găsit

În inima-I, şi-a Lui vorbire,

Găsit-a Domnul 'n-a Sa cale

Să-L umilească-n suferinţă

Ca imnuri sfinte şi-osanale

Să aibă-n veci recunoştinţă.

Dar după ce viaţa-Şi va da

Jertfindu-Se, pentru păcat,

Trăind în veci, va constata:

Că nu în van, morţii S-a dat!

Sămânţa-I sfântă de urmaşi

El, o v-a vedea cu bucurie,

Cum în credinţă, primii paşi

Şi-i pun pe Sine-Şi, temelie.

Astfel, în zilele ce vor urma

Lucrarea-I mult va propăşi,

Căci nimeni nu o va curma

Din mersul său, de-a ispăşi.

În Duhul Sfânt, s-o înviora

Când rodul muncii va privi,

Şi dragostea Lui, tuturora

Prin harul sfânt, va împărţi.

Prin sfânta Lui neprihănire

Pe multi păcătoşi va pune,

Dup-a lui Dumnezeu voire

În viaţa ce n-o mai apune.

Pentru c-a luat asupra Lui

Poveri de mari nelegiuiri,

Primi-va în planul Cerului

Puteri regeşti, între măriri.

Şi pentrucă Însuşi pe Sine

De bună voie, S-a predat,

La moarte fără împotrivire

El va fi şi Preot, şi-Mpărat.

În numărul, cel făr-de lege

Cei răi L-au pus şi socotit,

Spre a se vede, şi înţelege

Că pentru om, El S-a jertfit.

Astfel, păcatele El a purtat

A celor mulţi, foşti vinovaţi,

Şi pân-la moarte S-a rugat

La Tatăl Său, de-a fi iertaţi.

Flavius Laurian Duverna